stanford-oval/wikipedia huggingface dataset:
Cyril Weidenborner

| Mitalit | Mitalit | Mitalit |  |
| --- | --- | --- | --- |
|  Cyril Weidenborner |  Cyril Weidenborner |  Cyril Weidenborner |  |
Maa:   Yhdysvallat
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Antwerp 1920 |  |  |
Cyril Aloysius ”Cy” Weidenborner (30. maaliskuuta 1895 – 26. marraskuuta 1983) oli yhdysvaltalainen jääkiekkoilija, joka pelasi kesäolympialaisissa 1920.
Hän oli Yhdysvaltojen hopeaa voittaneen joukkueen maalivahti.
Hän syntyi Saint Paulissa ja kuoli Beltramissa.
Käännös suomeksi
Cosimo III

Cosimo III, Jan Frans van Douvenin maalaama muotokuva noin vuodelta 1700.
Cosimo III (ital. Cosimo de’ Medici; 14. elokuuta 1642 – 31. lokakuuta 1723) oli Toscanan suurherttua vuosina 1670–1723. Hänen pitkällä valtakaudellaan Toscanan valta heikkeni entisestään.
Cosimon isä oli suurherttua Ferdinand II, joka kuoli vuonna 1670. Cosimo III osoittautui hyvin heikoksi hallitsijaksi. Hän joutui tekemään paljon myönnytyksiä pitääkseen Toscanan puolueettomana Ranskan kuningas Ludvig XIV:n aloittamissa sodissa. Toscanan laivasto tuki Venetsian menestyksekkäitä merisotatoimia suuressa Turkin sodassa 1680-luvulla, mutta Toscana ei juuri hyötynyt saavutetuista voitoista. Kohdattuaan valtiomiehenä ja yksityiselämässään pääasiassa vastoinkäymisiä Cosimo uppoutui yhä enemmän uskonnolliseen hurskauteen ja lahjoitti paljon varoja katoliselle kirkolle.
Cosimo III:n puoliso oli vuodesta 1661 Ranskan prinsessa Marguerite-Louise d’Orléans, jonka paheellista elämää hän ei sietänyt. Cosimo yritti pitkään saada avioliiton mitätöityä, kunnes Marguerite-Louise hylkäsi hänet vuonna 1675 ja muutti takaisin Ranskaan.
Vanhoilla päivillään Cosimo III alkoi pelätä Medicin dynastian sammumista, sillä hänen ainoa veljensä Francesco Maria de' Medici ja vanhin poikansa Ferdinand kuolivat molemmat lapsettomina vuosina 1711 ja 1713 ja toinen poika Gian Gastone eli lapsettomana erossa aviopuolisostaan. Cosimo yritti nimetä kruununperilliseksi tyttärensä Anna Maria Luisan, jonka avioliitto Pfalzin vaaliruhtinas Johan Vilhelmin kanssa oli tosin myös lapseton, ja ehdotti jopa Firenzen tasavallan uudelleenperustamista. Euroopan suurvallat kuitenkin sekaantuivat asiaan, koska ne halusivat kaikki saada Toscanan omaan valtapiiriinsä. Vuonna 1720 Espanja ja kvadrupelallianssin valtiot (Iso-Britannia, Ranska, Hollanti ja Itävalta) sopivat keskenään, että Medicin suvun mieslinjan sammuessa Toscanan hallitsijaksi nostettaisiin Espanjan prinssi Don Carlos. Cosimo III:n kuoltua vuonna 1723 valta siirtyi hänen pojalleen Gian Gastonelle, joka jäi viimeiseksi Medici-sukuiseksi suurherttuaksi. Kvadrupelallianssin suunnitelmasta poiketen valta siirtyi sen jälkeen Habsburg-Lothringenin suvulle.
Aiheesta muualla

Kuvia tai muita tiedostoja aiheesta Cosimo III Wikimedia Commonsissa
Chuck Mangione

Mangione vuonna 2006.
Charles Frank ”Chuck” Mangione [mændʒiˈoʊni] (s. 29. marraskuuta 1940 Rochester, New York) on yhdysvaltalainen flyygelitorven soittaja, trumpetisti ja jazzsäveltäjä, joka tuli 1970-luvulla tunnetuksi kevyen iloisesta popvaikutteisesta smooth jazz -musiikistaan ja jazzalbumeiksi poikkeuksellisen hyvin myyvistä levyistään. Hänet on palkittu kahdesti Grammy-palkinnolla.
Trumpetisti Dizzy Gillespie oli Mangionen lapsuuden perhetuttava, ja isä innosti lapsiaan jazzmusiikin pariin. Isoveljestä Gap Mangionesta tuli kosketinsoittaja, kun taas Chuck Mangione valitsi trumpetin ja opiskeli kotikaupunkinsa Rochseterin Eastman-musiikkikoulussa. Opiskeluaikoina pojilla oli yhteinen bebop-kvintetti nimeltä The Jazz Brothers, joka teki myös levyjä Jazzland-merkille. Siinä Chuck Mangione soitti Gillespieltä lahjaksi saamaansa ylöspäin käännettyä trumpettia. 1960-luvun puolestavälistä alkaen Chuck Mangione soitti Maynard Fergusonin ja Woody Hermanin big bandeissä sekä Art Blakeyn Jazz Messengers -yhtyeessä, jossa hänen paikallaan olivat aiemmin soittaneet Clifford Brown, Kenny Dorham, Lee Morgan ja Freddie Hubbard. Vuonna 1968 Mangione perusti oman kvartetin, jossa hän keskittyi trumpetin sijasta pehmeä-ääniseen flyygelitorveen. Kvartetin levytysten ohella Mangione teki levyjä suuremmilla studiokokoonpanoilla, joihin kuului myös laulusolisteja kuten Esther Satterfield. Vuonna 1977 Mangione levytti suurimman hittinsä ”Feels So Good” yhdessä kitaristi Grant Geissmanin kanssa. Muita Mangionen tunnetuimpia kappaleita ovat ”Hill Where the Lord Hides,” ”Land of Make Believe” ja ”Chase the Clouds Away”.
1980-luvulle tultaessa Mangionen suurin suosio hiipui, mutta hän levytti Columbia Recordsille albumit Love Notes, Journey To A Rainbow, Disguise ja Save Tonight For Me. Lake Placidin talviolympialaisten päätösjuhlassa hän esitti kappaleensa ”Give It All You Go”, ja neljä vuotta aiemmin Montrealin kesäolympialaisten yhteydessä oli käytetty hänen kappalettaan ”Chase the Clouds Away”.
Vuonna 1989 Mangione julkaisi kaksi livealbumia. Levyllä The Boys From Rochester soittivat Rochesterista kotoisin olevat tunnetut muusikot: rumpali Steve Gadd, Chuckin kosketinsoittajaveli Gap Mangione, saksofonisti Joe Romano ja basisti Frank Pullara. Toinen livejulkaisu oli Chuck Mangione Live at the Village Gate. Näiden jälkeen Chuck Mangione lopetti soittamisen useiksi vuosiksi, kunnes sai uuden kipinän oppi-isänsä Dizzy Gillespien kuoleman 1993 jälkeen. Vuonna 1997 teki comeback-kiertueen 1970-luvun kokoonpanonsa kanssa. Vuonna 2009 kaksi Mangionen yhtyeen jäsentä, saksofonisti Gerry Niewood ja kitaristi Coleman Mellett, saivat surmansa lento-onnettomuudessa New Yorkin Buffalossa.
Mangione on tehnyt myös elokuvamusiikkia. Vuonna 1978 hän oli ehdolla Parhaan musiikin Golden Globe -palkintoon musiikistaan elokuvaan Sanchezin perilliset. Sen soundtrack-albumista hän sai myös uransa toisen Grammyn; ensimmäinen tuli vuoden 1976 albumista Bellavia.  2000-vuosikymmenellä Chuck Mangione esiintyi omalla äänellään piirroshahmona animaatiosarjassa Kukkulan kuningas.
Chuck Mangione vieraili kvartetteineen Pori Jazz -festivaaleilla 1974.
Diskografiaa

The Jazz Brothers (OJC, 1960)
Spring Fever (Riverside, 1961)
Hey Baby! (Riverside, 1961)
Recuerdo (Jazzland, 1962)
Friends and Love|Friends & Love...A Chuck Mangione Concert (Mercury, 1970)
Together: A New Chuck Mangione Concert (Mercury, 1971)
Chuck Mangione Quartet (Mercury, 1972)
Alive! (Mercury, 1972)
Land of Make Believe (Mercury, 1973)
Bellavia (A&M, 1975)
Chase the Clouds Away (A&M, 1975)
Encore (Mercury, 1975)
Main Squeeze (A&M, 1976)
Feels So Good (A&M, 1977)
An Evening of Magic, Live at the Hollywood Bowl (A&M, 1978)
Children of Sanchez (A&M, 1978)
Fun and Games (A&M, 1979)
Tarantella (A&M, 1980)
70 Miles Young (A&M, 1982)
Love Notes (Columbia, 1982)
Journey to a Rainbow (Columbia, 1983)
Disguise (Columbia, 1984)
Save Tonight for Me (Columbia, 1986)
Live at the Village Gate (Feels So Good, 1987)
Eyes of the Veiled Temptress (Columbia, 1988)
Encore: Mangione Concerts (Mercury, 1991)
Live at the Village Gate, Vol. 2 (Pro-Arte, 1995)
The Feeling’s Back (Chesky, 1999)
Everything for Love (Chesky, 2000)
Chuck Mangione's Finest Hour (Verve, 2000)
Aiheesta muualla

Chuck Mangione Internet Movie Databasessa. (englanniksi)
Churchill College

| Churchill College |
| --- | --- |
  

Perustettu:  1960
Opiskelijoita:  480
Jatko-opiskelijoita:  238
Sijainti:  Cambridge, Englanti  Yhdistynyt kuningaskunta
Osoite:  Storey's Way Cambridge CB3 0DS
Yhteistyö:  Trinity College (Oxford)
Sivusto:  www.chu.cam.ac.uk
Churchill College, Cambridge.
Churchill College on yksi Cambridgen yliopiston 31 collegesta. Perustettavan collegen tueksi luotiin vuonna 1958 säätiö, jonka johdossa oli Sir Winston Churchill. Kuningatar Elisabet II myönsi kuninkaallisen erioikeuden collegen perustamiseksi vuonna 1960.
Vuonna 1972 Churchill, Clare ja King's College alkoivat ensimmäisinä miespuolisten perustutkinto-opiskelijoiden collegeina hyväksyä myös naisia opiskelijoiksi.
Kuuluisia opettajia ja alumneja

Vuoden 2010 Nobelin fysiologian tai lääketieteen palkinnon voittaja Robert G. Edwards toimi Churchill Collegen opettajana.
Ghil'ad Zuckermann - kielitieteilijä.
Aiheesta muualla

Kuvia tai muita tiedostoja aiheesta Churchill College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Christian Mortensen

Thomas Peter Thorvald Kristian Ferdinand Mortensen (16. elokuuta 1882 Skårup,Tanska– 25. huhtikuuta 1998 San Rafael , Kalifornia, Yhdysvallat) oli maailman kaikkien aikojen toiseksi vanhin tai kolmanneksi vanhin mies. Hän eli 115-vuotiaaksi; Shigechiyo Izumin uskottiin aiemmin kuolleen 120-vuotiaana, mutta hänen ikänsä on nyttemmin kyseenalaistettu.
Mortensen oli syntyjään tanskalainen, mutta muutti Yhdysvaltoihin vuonna 1903. Siellä hän toimi mm. maitomiehenä. Mortensen oli naimisissa vain lyhyen aikaa eikä hänellä ollut lapsia. Vuonna 1978 hän siirtyi San Rafaeliin Kaliforniaan, jossa vietti loppuikänsä.
Vaikka on epäselvää, oliko Mortensen todellisuudessa vanhempi kuin Izumi, hän oli kiistatta vanhin elävä mies elämänsä viimeiset vuodet. Kun Mortensen kuoli 115-vuotiaana, Sarah Knauss oli yhä elossa ja häntä pari vuotta vanhempi.
Christian Mikolajczak

| 0 | 1 | 2 |
| --- | --- | --- |

Henkilötiedot
Syntymäaika: 15. toukokuuta 1981 (ikä 43)
Syntymäpaikka: Essen, Saksa
Pelipaikka: Keskikenttäpelaaja
Seura
Seura: Dynamo Dresden
Pelinumero: 20
Junioriseurat
1992–2000: FC Schalke 04
Seurat
| Vuodet | Seura | O (M) |
| 2000–2001 2001–2002 2002–2005 2005–2006 2006–2007 2007–2009 2009–2010 2010– | FC Schalke 04 → Hannover 96 (laina) LR Ahlen Erzgebirge Aue Holstein Kiel FSV Frankfurt Rot Weiss Ahlen Dynamo Dresden | 13 (0) 17 (1) 73 (6) 16 (0) 20 (3) 46 (3) 14 (0) 00 (0) |
Maajoukkue
| 2002–2003 | Saksan alle 21-vuotiaat | 12 (0) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2009.
Christian Mikolajczak (s. 15. toukokuuta 1981) on saksalainen jalkapalloilija.
Mikolajczak nousi Schalken juniorijoukkueista seuran edustusjoukkueeseen kaudella 2000–2001. Hän pelasi Bundesliigassa 13 ottelua ja oli mukana saavuttamassa Saksan cup-mestaruutta sekä toista sijaa liigassa. Seuraavaksi kaudeksi hänet lainattiin sarjaporrasta alempana olleeseen Hannoveriin. Lainalla vietetyn kauden jälkeen Mikolajczak siirtyi 2. Bundesligan LR Ahleniin. Hän pelasi Ahlenissa kolme kautta ja sen jälkeen yhden Erzgebirge Auessa. Kesällä 2006 Mikolajczak siirtyi Regionalligan Holstein Kieliin. Hän pelasi Kielissä yhden kauden, jonka jälkeen hän siirtyi FSV Frankfurtiin ja auttoi sitä nousemaan 2. Bundesligaan. Kesällä 2009 hän palasi Ahleniin, mutta siirtyi jo tammikuussa 2010 Dynamo Dresdeniin.
Chang Chen

| Chang Chen |
| --- | --- |
 Chang Chen Cannesin elokuvajulilla vuonna 2018.
Henkilötiedot
Syntynyt: 14. lokakuuta 1976 (ikä 47) Taipei, Taiwan
Ammatti:  näyttelijä, laulaja
Puoliso:  Chuang Wen-ju (vih. 2013)
Lapset:  1
Näyttelijä
Aktiivisena:  1980–
Merkittävät roolit:  Kirkkaampi kesäpäivä Happy Together Hiipivä tiikeri, piilotettu lohikäärme 2046 Red Cliff The Grandmaster Dyyni
Aiheesta muualla
IMDb 
Elonet
Chang Chen (kiin.: 張震; pinyin: Zhāng Zhèn; s. 14. lokakuuta 1976 Taipei) on taiwanilainen näyttelijä. Hänet tunnetaan rooleistaan elokuvissa Kirkkaampi kesäpäivä (1991), Happy Together (1997), Hiipivä tiikeri, piilotettu lohikäärme (2000), 2046 (2004), Red Cliff (2008), The Grandmaster (2013) ja Dyyni (2021).
Hänen isänsä Chang Kuo-chu sekä veljensä Hans Chang ovat myös näyttelijöitä.
Aiheesta muualla

Kuvia tai muita tiedostoja aiheesta Chang Chen Wikimedia Commonsissa
Chang Chen Internet Movie Databasessa. (englanniksi)
Christian Moser

| Mitalit> Maa:   Itävalta.Miesten mäkihyppy. Olympialaiset  | Mitalit> Maa:   Itävalta.Miesten mäkihyppy. Olympialaiset  | Mitalit> Maa:   Itävalta.Miesten mäkihyppy. Olympialaiset  | Maa:   Itävalta> Miesten mäkihyppy. |
| --- | --- | --- | --- |
|  Pronssia | Lillehammer 1994 | joukkuemäki |  |
Christian Moser (s. 20. joulukuuta 1972) on itävaltalainen uransa lopettanut mäkihyppääjä ja olympiamitalisti.
Moser oli voittamassa Itävallalle joukkuemäen pronssimitalia Lillehammerin talviolympialaisissa vuonna 1994. Samoissa kisoissa hän sijoittui henkilökohtaisessa normaalimäen kilpailussa kymmenenneksi. Vuotta myöhemmin Thunder Bayn maailmanmestaruuskilpailuissa hän oli normaalimäen 15:s.
Maailmancupin osakilpailuissa hän pääsi ainoan kerran urallaan palkintokorokkeelle sijoittuessaan toiseksi Salpausselän Kisojen normaalimäen kilpailussa vuonna 1994, heti olympialaisten jälkeen.
Moser lopetti uransa vuonna 1997.
Chanel Simmonds

| Chanel Simmonds> Henkilötiedot |
| --- | --- |
Syntynyt: 10. elokuuta 1992 (ikä 32)
Kansalaisuus:   Etelä-Afrikka
Tennispelaaja
Pituus:  1,65  m
Kätisyys:  vasen
Palkintorahat:  289 822 USD
Kaksinpeli
Paras sijoitus:  158. (27.5.2013)
Voitot/tappiot:  408–224
Grand Slam -turnauksissa
Yhdysvaltain avoimet:  1. kierros (2013)
Nelinpeli
Paras sijoitus:  176. (26.8.2013)
Voitot/tappiot:  264–173
Aiheesta muualla
ITF
WTA
Chanel Simmonds (s. 10. elokuuta 1992 Kempton Park) on eteläafrikkalainen tennispelaaja. Parhaimmillaan hän on ollut kaksinpelissä WTA-listan sijalla 158 toukokuussa 2013. Hän on voittanut urallaan 12 ITF-turnausta kaksinpelissä.
Simmonds teki debyyttinsä Grand Slam -turnauksen pääsarjassa Yhdysvaltain avoimissa 2013, johon hän pääsi mukaan karsintojen kautta. Hän hävisi avauskierroksen ottelunsa.
Aiheesta muualla

Chanel Simmonds WTA:n sivuilla (englanniksi)
Chanel Simmonds ITF:n sivuilla (englanniksi)
Burgos

| Burgos |
| --- | --- |
 Näkymä Burgosista.
 lippu:  vaakuna
 Sijainti Burgosin maakunnassa.
 Burgos
 Koordinaatit: 42°21′00″N, 3°42′24″W 
Valtio:  Espanja
Itsehallintoalue:  Kastilia ja León
Maakunta:  Burgos
Hallinto:  
 – pormestari:  Javier Lacalle
Pinta-ala:  
 – Kokonaispinta-ala:  107,08 km²
Korkeus:  859 m
Väkiluku (2018):  175 921
 
 www.aytoburgos.es 
Infobox OKVirheellinen NIMI-arvo: 
Burgos on kaupunki Pohjois-Espanjassa, Kastilia ja Leónin itsehallintoalueella ja Burgosin maakunnan pääkaupunki. Kaupungissa oli lähes 176 100 asukasta vuonna 2018, ja se sijaitsee noin 860 metrin korkeudella merenpinnasta.
Kaupunki on tunnettu 1200–1500-luvuilla rakennetusta goottilaisesta katedraalistaan, joka on 1000-luvun kansallissankarin El Cidin hautapaikka.
Ilmasto

Burgosissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 11 °C ja keskimääräinen sademäärä 580 millimetriä. Heinäkuu on lämpimin kuukausi. Silloin vuorokauden keskilämpötila on noin 19 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on toukokuu, jolloin sataa keskimäärin noin 60 millimetriä. Heinäkuu puolestaan on kuivin kuukausi. Silloin keskimääräinen sadanta on 28 millimetriä.
Historia

Burgos on perustettu vuonna 884. Se toimi aluksi Asturian kuningaskunnan etuvartiokaupunkina, kunnes siitä tuli kuningaskunnan pääkaupunki. Asturia yhdistyi myöhemmin Kastilian kuningaskunnan kanssa, ja 1000-luvulta lähtien kaupunki oli Kastilian pääkaupunki, kunnes Madrid julistettiin pääkaupungiksi 1500-luvulla. Espanjan sisällissodan aikana Burgos oli Francisco Francon nationalistikapinallisten pääkaupunki.
Talous

Burgos on maatalouden keskus, ja kaupungissa on monipuolista teollisuutta. Siellä valmistetaan esimerkiksi elintarvikkeita, lannoitteita, metalleja ja paperia. Tärkeimpiä palvelualoja ovat rahoitus- ja hallintoalat.
Väestö

Vuoden 2018 arvioiden mukaan Burgosissa oli 175 921 asukasta, kun vuoden 2011 väestönlaskennassa asukkaita oli 178 864. Vuonna 2018 kaupungin asukkaista 83 728 eli 47,6 prosenttia oli miehiä ja 92 193 eli 52,4 prosenttia oli naisia. Vuonna 2011 suurin ikäryhmä on 30–39-vuotiaat, joita asuu kaupungissa lähes 28 000. Alle 18-vuotiaiden osuus väestöstä on alle 17 prosenttia, kun yli 65-vuotiaiden osuus on melkein 19 prosenttia.
Vuonna 2011 kaupungin väestöstä 92 prosenttia oli espanjalaisia, neljä prosenttia muiden EU-maiden kansalaisia ja loput neljä prosenttia EU:n ulkopuolisten maiden kansalaisia. Espanjassa syntyneiden osuus oli noin 90 prosenttia. Espanjan ulkopuolella syntyneitä puolestaan oli lähes kymmenen prosenttia.
Kuvia

Castillo de Burgos (800-luku)
Burgosin katedraali (1200-luku)
Monasterio de Las Huelgas (1187)
Iglesia de San Esteban (1300-luku)
El Cidin patsas
Arco de Santa María
Plaza Rey San Fernando
Paseo del Espolón
Museo de Burgos (Casa de Miranda)
Evoluutio-museo
Aiheesta muualla

Kuvia tai muita tiedostoja aiheesta Burgos Wikimedia Commonsissa
Cerium

Cerium on kemiallinen lantanoideihin kuuluva alkuaine, jonka kemiallinen merkki on Ce (lat. cerium) ja järjestysluku 58 sekä CAS-numero 7440-45-1. Tiheys on 6,75 g/cm3. Sen sulamispiste on 1 071 K (798 °C) ja kiehumispiste 3 699 K (3 464 °C).
Cerium on teräksenharmaa, kiiltävä metalli, joka hapettuu kosteassa ilmassa. Hapot ja kuuma vesi reagoivat ceriumin kanssa, jolloin kehittyy vetyä. Puhdas cerium todennäköisesti syttyy, jos sitä raaputtaa veitsellä.
Ceriumia
Ceriumia käytetään pyroforisissa metalliseoksissa, muun muassa sytyttimien kivissä. Lisäksi ceriumia on käytetään myös itsepuhdistavissa uuneissa ja kestomagneeteissa.
Ceriumin löysivät Jöns Jacob Berzelius, Wilhelm von Hisinger ja Martin Heinrich Klaproth vuonna 1803. Nimensä alkuaine sai kääpiöplaneetta Cereksen mukaan, joka oli löydetty pari vuotta aikaisemmin. Cerestä pidettiin alkuaineen nimeämisen aikaan vielä planeettana.
Ceriumyhdisteitä

Cerium(IV)oksidia lisätään eräisiin lasilaatuihin, joita käytetään esimerkiksi ydinvoimaloissa, röntgenlaitteissa ja televisioissa. Ceriumoksidi suojaa lasia röntgen- ja ultraviolettisäteilyltä. Ceriumoksidia käytetään myös autojen katalysaattoreissa.
Ceriumsulfidia käytetään punaisena väriaineena, jolla värjätään laatikoita, leluja ja kotitaloustavaroita.
Ceriumnitraattia lisättiin aikoinaan kaasuvalojen sukkaan, jotta kaasu paloi puhtaammin.
Isotoopit

Luonnossa esiintyvä cerium koostuu neljästä isotoopista: pysyvästä 140Ce (osuus 88,48 %) ja kolmesta radioaktiivisesta, jotka ovat 142Ce (11,08 %), 138Ce (0,25 %) ja 136Ce (0,19 %). Alkuaineella on yhteensä 38 tunnettua radioaktiivista isotooppia joiden massaluvut vaihtelevat välillä 119–157 ja joiden puoliintumisajat vaihtelevat 1,02 sekunnista (151Ce) 5×1016 vuoteen (142Ce).
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Sanomat, Alkuaineet: Cerium, Punainen vihreiden metalli (Arkistoitu – Internet Archive)
Periodictable: Technical data for Cerium (englanniksi)
WebMineral: Mineral Species containing Cerium (Ce) (englanniksi)
Mindat: The Mineralogy of Cerium (englanniksi)
Mindat: Cerium (englanniksi)
WebElements: Chemical reactions of Cerium (englanniksi)
ChemBlink: Cerium (englanniksi)
Luettelo ceriumin isotoopeista The Isotopes Project Home Page (englanniksi)
The Royal Society of Chemistry (RSC): Cerium (englanniksi)
PeriodicTable: Cerium (Ce) (englanniksi)
PubChem: Cerium (englanniksi)
Human Metabolome Database (HMDB): Cerium (englanniksi)
Food Component Database (FooDB): Cerium (englanniksi)
Dr. Duke's Phytochemical and Ethnobotanical Databases: Cerium (englanniksi)
Chanel 9
Fraasit

Joitakin ohjelmassa usein esiintyviä fraaseja:
Bono estente — "hyvää päivää"
Hethethethethethe-pethethethethethe — lauseisiin usein lisättyä siansaksaa
Falia-helee, falia-helii, falia-helaa
Sminki-pinki bang-bang! — vaimon vuorosanat Macho fantastico -nimisen sketsin kohtauksesta tilanteessa, jossa pettämisestä epäilty puoliso yrittää epätoivoisesti poistaa huulipunaa paidankauluksestaan taskustaan nenäliinan sijaan osuneilla vaaleanpunaisilla stringeillä.
Chris Waddle (englantilainen jalkapalloilija)
Problematiko tekhnika – apologìa! — "pyydämme anteeksi teknisiä ongelmia"
Sausage factory (makkaratehdas)
Accidento bizarro – tutto morto — "outo onnettomuus, kaikki kuolivat"
E meteorologicos mit Poula. Costa - scorchio! Valle Portos - scorchio! Mi nia kuniaterra exterior - scorchio! Mi nia kuniaterra interior - scorchio! Monto Blanco - scorchio! Meteorologicos manyana - oh, scorchio! — "säätiedotus: kaikkialla on paahtavan kuumaa"
Boutros Boutros-Ghali (Yhdistyneiden kansakuntien pääsihteeri) — "näkemiin"
Dahodin piirikunta

Dahodin piirikunta (gudžaratiksi દાહોદ જિલ્લો, Dāhoda jillo, hindiksi दाहोद जिला, Dāhoda jilā) on yksi Intian Gujaratin osavaltion 33 piirikunnasta. Piirikunta rajautuu lännestä Panchmahalin ja Mahisagarin piirikuntiin, etelästä Chhota Udaipurin piirikuntaan ja idästä Rajasthaniin ja Madhya Pradeshiin.
Piirikunnassa oli vuoden 2011 väestönlaskennassa 2 127 086 asukasta.
Dahomey Gap

Dahomey Gap (Dahomeyn aukko) on kuiva savannikäytävä, joka on Länsi-Afrikan kahden sademetsävyöhykkeen välissä. Nämä sademetsävyöhykkeet tunnetaan Länsi-Guinean ja Keski-Afrikan Kongon vyöhykkeinä. Dahomey Gap ulottuu Ghanasta Atlantin rannikkoa pitkin Togoon ja Beniniin (ent. Dahomey).
Dahomey Gapin seurauksena Guinean ja Kongon alueiden kasvisto ja eläimistö eroavat toisistaan huomattavasti. Dahomey Gap on ollut kostea useita kertoja historian aikana, ja nykyisessä tilassa se on ollut noin 4 000 vuotta. Ilmaston vaihteluiden takia Dahomey Gap on toiminut tärkeänä eristysmekanismina aiemmin. Nykyään se on luultavasti vähemmän tärkeä kuin Volta- ja Niger-joet.
Tutkimustulosten mukaan Afrikan trooppisten sademetsien jakautumiseen vaikuttivat kvaternaarisen ilmaston muutokset. Dahomey Gap oli metsäinen Afrikan kostean holoseenikauden aikana ja mahdollisesti muilla interglasiaalijaksoilla. Avoin kasvillisuus kehittyi Dahomey Gapissa kuivemmissa olosuhteissa, erityisesti jäätiköiden ollessa suurimmillaan. Nykyään on jäänteitä puolilehtimetsistä, jotka sisältävät metsälajeja molemmista sademetsistä. Dahomey Gapin populaatio näyttää olevan peräisin kostealta holoseenikaudelta.
Cyril Slater

| Mitalit> Maa:  Kanada.jääkiekko. Olympialaiset  | Mitalit> Maa:  Kanada.jääkiekko. Olympialaiset  | Mitalit> Maa:  Kanada.jääkiekko. Olympialaiset  | Maa:  Kanada> jääkiekko. |
| --- | --- | --- | --- |
|  Kultaa | Ranska 1924 | jääkiekko |  |
Cyril Seely Slater (27. maaliskuuta 1897 Montreal – 26. lokakuuta 1969 Quebec) oli kanadalainen jääkiekkoilija. Hän pelasi vuoden 1924 talviolympialaisissa Kanadan joukkueessa ja voitti olympiakultaa. Slater kuoli vuonna 1969 Quebecissa.
Aiheesta muualla

Profiili
Dahlin

Dahlin on seuraavien henkilöiden sukunimi:
Anders J. Dahlin (s. 1975), ruotsalainen oopperalaulaja
Kjell Dahlin (s. 1963), ruotsalainen jääkiekkoilija
Martin Dahlin (s. 1968), ruotsalainen jalkapalloilija
Morten Dahlin (s. 1989), tanskalainen poliitikko
Rasmus Dahlin (s. 2000), ruotsalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dadra ja Nagar Haveli ja Daman ja Diu

| Dadra ja Nagar Haveli ja Daman ja Diu> Intian osavaltiot ja territoriot |
| --- | --- |

 Sijainti
Valtio:  Intia
Hallinto:  
 – hallinnollinen keskus:  Daman
Pinta-ala:  603 km²
Väkiluku:  585 764
 – väestötiheys:  970 as./km²
Kielet:  gudžarati, hindi, konkani, marathi, dhodia, englanti
Lyhenteet:  
 – ISO 3166:  DH
 
Verkkosivu
Dadra ja Nagar Haveli ja Daman ja Diu (gudžaratiksi દાદરા અને નગર હવેલી અને દમણ અને દીવ, Dādrā anē Nagar Havēlī anē Damaṇ anē Dīv, hindiksi दादरा और नगर हवेली एवं दमन और दीव, Dādrā aur Nagar Havelī evaṃ Daman aur Dīv, marathiksi दादरा व नगर हवेली आणि दमण व दीव, Dādrā va Nagar Havelī āṇi Damaṇ va Dīv) on Intian liittoterritorio, joka luotiin liittämällä Dadran ja Nagar Havelin sekä Damanin ja Diun liittoterritoriot yhteen 26. tammikuuta 2020. Territorion pääkaupunki on Daman, joka oli aiemmin Damanin ja Diun pääkaupunki.
Territorio sijaitsee Intian länsirannikolla ja koostuu neljästä erillisestä alueesta: Dadra, Nagar Haveli, Daman ja Diu. Alueet kuuluivat aikaisemmin Portugalin Intiaan.